b'\n_START_ARTICLE_\nJens Holmboe (1752\xe2\x80\x931804)\n_START_SECTION_\nBakgrunn\n_START_PARAGRAPH_\nJens Holmboe var s\xc3\xb8nn av Hans Jenssen Holmboe (1721\xe2\x80\x931756) og Birgitte Marie Reinholtsdatter Ziegler (1723\xe2\x80\x931778), som var datter av Reinhold Ziegler (1677\xe2\x80\x931729) som eide jernverket i Lesjaverk (etablert 1659). Hans Jenssen Holmboe hadde i 1750 kj\xc3\xb8pt jernverket av svigerfarens etterkommere, men d\xc3\xb8de i 1756 da Jens var kun fire \xc3\xa5r. S\xc3\xa5 mora giftet seg med Paul Holst Irgens (1724\xe2\x80\x931784) som var sjef ved Folldals kopperverk.  _NEWLINE_I 1783 giftet han seg med Anna Margrethe Irgens (1766\xe2\x80\x931851) fra Troms\xc3\xb8, datter av presten Johannes Irgens (1723\xe2\x80\x931782) som var storebroren til stefaren Paul.\n_START_SECTION_\nVirke\n_START_PARAGRAPH_\nEtter \xc3\xa5 ha v\xc3\xa6rt fullmektig hos amtmann Even Hammer (1732\xe2\x80\x931800) i Molde 1773, alts\xc3\xa5 for Romsdals amt, jobbet han  hos Finanskollegiet i K\xc3\xb8benhavn fra 1775 til 1781 og var med i Det Norske Selskab. Samtidig tok han en dansk juridisk eksamen i 1776 og fikk begynne ved K\xc3\xb8benhavns Universitet. Han ble i 1781 utnevnt til fogd i Senjen og Troms\xc3\xb8 fogderi som hadde blitt etablert i 1668 som en del av Nordlandenes amt._NEWLINE_M\xc3\xa5lselvdalen: Jens Holmboe fikk tilflyttere fra \xc3\x98sterdalen til \xc3\xa5 flytte til M\xc3\xa5lselvdalen og etablere jordbruk der. Sammen med skoginspekt\xc3\xb8r Nicolai Hersleb Ramm (1756\xe2\x80\x931830) fra R\xc3\xb8ros saumfarte Holmboe dalen i 1789, og med hjelp fra storbonden Ole Olsen Evenstad fra Stor-Elvdal kom flyttingen i gang. _NEWLINE_Han sluttet i jobben i 1800 og d\xc3\xb8de fire \xc3\xa5r etterp\xc3\xa5.  Han hadde fra 1785 eid og bebodd g\xc3\xa5rden Ervik i Trondenes. G\xc3\xa5rden ble bra og han fikk i 1801 en gullmedalje fra Det kgl. danske Landhuusholdningsselskab.'